|  |  |  |  |
| --- | --- | --- | --- |
| ИСПОЛНИТЕЛЬНЫЙ КОМИТЕТ  НИЖНЕКАМСКОГО МУНИЦИПАЛЬНОГО РАЙОНА  РЕСПУБЛИКИ ТАТАРСТАН | Herb | | ТАТАРСТАН РЕСПУБЛИКАСЫ  ТҮБӘН КАМА МУНИЦИПАЛЬ РАЙОНЫ  БАШКАРМА КОМИТЕТЫ |
| пр. Строителей, д. 12, г. Нижнекамск, 423570 | Төзүчеләр пр., 12 нче йорт, Түбән Кама шәһәре, 423570 |
|  | | | |
| ПОСТАНОВЛЕНИЕ  № 891 | | КАРАР  23-нче декабрь 2019 ел | |

Татарстан Республикасы Түбән Кама муниципаль районы Афанас авыл җирлеге генераль планы проекты буенча каршылыкларны җайга салу буенча Килештерү комиссиясе төзү турында (үзгәрешләр кертү)

«Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законның 15 статьясы, Россия Федерациясе Шәһәр төзелеше кодексының 25 статьясы, Татарстан Республикасы Түбән Кама муниципаль районы Уставының 45 статьясы нигезендә карар бирәм:

1. Афанас авыл җирлеге генераль планы проекты буенча каршылыкларны җайга салу буенча Килештерү комиссиясе төзергә (үзгәрешләр кертү).

2. Килештерү комиссиясенең эшчәнлек тәртибен расларга (1-нче кушымта).

3. Килештерү комиссиясе составын расларга (2-нче кушымта).

4. Әлеге карарны Татарстан Республикасы Түбән Кама муниципаль районының рәсми сайтында урнаштырырга.

5. Әлеге карарның үтәлешен тикшереп торуны район Башкарма комитеты җитәкчесенең төзелеш буенча урынбасары Р.Ә. Хаҗиевка йөкләргә.

Җитәкче А.Г. Сәйфетдинов

Татарстан Республикасы

Түбән Кама муниципаль районы

Башкарма комитетының

2019 елның 23-нче декабрь

891-нче номерлы карарына

1-нче кушымта

Татарстан Республикасы Түбән Кама муниципаль районы Афанас авыл җирлеге генераль планы проекты буенча каршылыкларны җайга салу буенча Килештерү комиссиясе эшчәнлеге тәртибе (үзгәрешләр кертү)

1. Килештерү комиссиясе үз эшчәнлегендә Россия Федерациясе Шәһәр төзелеше кодексының 25 ста-тьясына, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль законга, Түбән Кама муниципаль районы Уставына таяна.

2. Килештерү комиссиясе үз эшчәнлеген дәүләт хакимияте органнары, җирле үзидарә органнары һәм башка кызыксынган затлар белән үзара бәйләнештә гамәлгә ашыра.

3. Килештерү комиссиясенең максималь эш срогы аны булдыру датасыннан өч айдан да артмый.

4. Килештерү комиссиясе утырышын аның рәисе оештыра һәм алып бара, ә ул булмаганда – Килештерү комиссиясе рәисе урынбасары.

5. Килештерү комиссиясе утырышларында комиссия әгъзалары катнаша, ә кирәк булганда, гамәлдәге законнар нигезендә башка органнар вәкилләре катнаша ала.

6. Килештерү комиссиясе утырышы, әгәр анда комиссия әгъзаларының 50% тан да ким булмаган өлеше катнашса (2-нче кушымта), вәкаләтле дип санала.

7. Килештерү комиссиясе утырышы беркетмәсенә аның рәисе һәм секретаре кул куя.

8. Килештерү комиссиясе кабул иткән карарга каршы тавыш биргән Килештерү комиссиясе әгъзаларына аерым фикер рәсмиләштерергә мөмкин, ул беркетмәгә кушымта итеп биреләчәк һәм аның аерылгысыз өлеше булып тора.

9. Килештерү комиссиясе карары утырышта катнашучы әгъзаларының гади күпчелек тавышы белән кабул ителә. Тавышлар тигез булганда, Килештерү комиссиясе рәисенең тавышы хәлиткеч булып тора.

10. Килештерү комиссиясенең эш нәтиҗәләре Килештерү комиссиясе утырышы беркетмәсендә чагылдырыла.

11. Үз эшенең нәтиҗәләре буенча Килештерү комиссиясе түбәндәге карарларның берсен кабул итә:

11.1. Әлеге проект белән килешмәү өчен нигез булган барлык кисәтүләрне исәпкә алучы үзгәрешләр кертү белән генераль план проектын (үзгәрешләр кертү) килештерергә.

11.2. Баш тарту турында карар кабул итүгә нигез булган сәбәпләрне күрсәтеп, генераль план проектын (үзгәрешләр кертү) килештерүдән баш тарту.

12. Килештерү комиссиясе үз эшенең нәтиҗәләре буенча Татарстан Республикасы Түбән Кама муниципаль районы Башкарма комитеты җитәкчесенә җибәрә:

12.1. Тәртипнең 11 пунктындагы 11.1 пунктчасында күрсәтелгән карар кабул иткәндә, Килештерү комиссиясе утырышы беркетмәсе, текст формасындагы материаллар һәм карталар белән бергә кертелгән үзгәрешләр белән генераль план проекты (үзгәрешләр кертү).

12.2. Тәртипнең 11 пунктындагы 11.2 пунктчасында күрсәтелгән карарны кабул иткәндә, генераль планның килештерелмәгән проекты, генераль план проекты белән килешмәү турында бәяләмә, Килештерү комиссиясе утырышы беркетмәсе, шулай ук килештерелмәгән мәсьәләләр буенча текст формасында һәм карта рәвешендә материаллар.

12.2 пунктчада күрсәтелгән искәрмәләр үз эченә алырга мөмкин:

- килештерелмәгән мәсьәләләр буенча материалларны генераль план проектыннан (үзгәрешләр кертү) төшереп калдыру (шул исәптән килештерелмәгән мәсьәләләрне килештерү вакытына кадәр теркәү максатларында тиешле картада чагылдыру юлы белән) турында тәкъдимнәр;

- генераль план (үзгәрешләр кертү) расланганнан соң, Тәртипнең 12 пунктындагы 12.2 пунктчасында күрсәтелгән мәсьәләләрне тиешле үзгәрешләр кертү турында тәкъдимнәр әзерләү юлы белән килештерү планы.

13. Килештерү комиссиясе тәкъдим иткән беркетмәләр һәм материаллар нигезендә, Түбән Кама муниципаль районы Башкарма комитеты җитәкчесе аерым бер өлешендә килештерелгән яки килештерелмәгән Афанас авыл җирлеге генераль планы проектын (үзгәрешләр кертү) раслау турында карар кабул итүне килештерү өчен Татарстан Республикасы башкарма хакимиятенең югары органына, яки эшләп бетерү өчен проект оешмасына җибәрә.

Татарстан Республикасы

Түбән Кама муниципаль районы

Башкарма комитетының

2019 елның 23-нче декабрь

891-нче номерлы карарына

2-нче кушымта

Татарстан Республикасы Түбән Кама муниципаль районы Афанас авыл җирлеге генераль планы проекты буенча (үзгәрешләр кертү) каршылыкларны җайга салу буенча Килештерү комиссиясе составы

|  |  |  |
| --- | --- | --- |
| Хаҗиев Р.Ә. | - | Башкарма комитет җитәкчесенең төзелеш буенча урынбасары, комиссия рәисе; |
| Әхмәдиева А.Г. | - | ТР Түбән Кама муниципаль районы Башкарма комитетының төзелеш һәм архитектура идарәсе башлыгы, рәис урынбасары. |
| Комиссия әгъзалары: | | |
| Ханов Ф.Г. | - | ТКМР башлыгының архитектура һәм шәһәр төзелеше мәсьәләләре буенча киңәшчесе; |
| Сираҗетдинов Э.Р. | - | ТР Түбән Кама шәһәре һәм Түбән Кама муниципаль районы архитекторы; |
|  | - | ТР Түбән Кама муниципаль районының җир һәм мөлкәт мөнәсәбәтләре идарәсе вәкиле (килешү буенча); |
| Бурмистров Н.А. | - | Татарстан Республикасы Түбән Кама муниципаль районы Афанас авыл җирлеге башлыгы (килешү буенча); |
| Умников А.В. | - | ТР Түбән Кама муниципаль районы Советының Хокук бүлеге башлыгы (килешү буенча); |
|  | - | «Квадрат» фирмасы» ҖЧҖ проект оешмасы вәкиле, Казан шәһәре (килешү буенча). |